ທ່ານນາຍົກລັດຖະມົນຕີຫງວຽນຊວນຟຸກເລີ່ມຕົ້ນການຢ້ຽມຢາມຍີ່ປຸ່ນ ແລະ ເຂົ້າຮ່ວມກອງປະຊຸມ G7 ເປີດກ້ວາງ
(ທ່ານນາຍົກລັດຖະມົນຕີ ຫງວຽຊວນຟຸກ
ໄປເຖິງສະໜາມບິນ Chubu, ນະຄອນ Nagoya ແຂວງ Aichi)
ຕອນບ່າຍວັນທີ 26/05 ທ່ານນາຍົກລັດຖະມົນຕີ ຫງວຽຊວນຟຸກ ພ້ອມດ້ວຍຄະນະຜູ້ແທນຂັ້ນສູງລັດຖະບານ ຫວຽດນາມ ໄປເຖິງສະໜາມບິນ Chubu, ນະຄອນ Nagoya ແຂວງ Aichi ເລີ່ມຕົ້ນການຢ້ຽມຢາມ ຍີ່ປຸ່ນ ແລະ ເຂົ້າຮ່ວມກອງປະຊຸມສຸດຍອດກຸ່ມບັນດາປະເທດອຸດສາຫະກຳພັດທະນາ (G7) ເປີດກ້ວາງຕາມຄຳເຊີນຂອງທ່ານນາຍົກລັດຖະມົນຕີ ຍີ່ປຸ່ນ Shinzo Abe.
ຕາມໂຄງການນີ້ແລ້ວ ເມື່ອມາຮອດ Nagoya, ທ່ານນາຍົກລັດຖະມົນຕີ ຫງວຽນຊວນຟຸກ ຈະເຂົ້າຮ່ວມ ແລະ ກ່າວຄຳເຫັນທີ່ການເຈລະຈານະໂຍບາຍດ້ານເສດຖະກິດຂັ້ນສູງ ຫວຽດນາມ - ຍີ່ປຸ່ນ ແລະ ພົບປະ 2 ຝ່າຍກັບການນຳບາງປະເທດທີ່ເຂົ້າຮ່ວມກອງປະຊຸມສຸດຍອດ G7 ເປີດກ້ວາງ, ໃນໄລຍະຢູ່ຢ້ຽມຢາມ ຍີ່ປຸນ ທ່ານນາຍົກລັດຖະມົນຕີ ຫງວຽນຊວນຟຸກ ຈະພົບປະເຈລະຈາກັບທ່ານນາຍົກລັດຖະມົນຕີ ຍີ່ປຸ່ນ Shinzo Abe ແລະ ເປັນສັກຂີພິຍານໃນພິທີແລກປ່ຽນບັນດາເອກະສານຮ່ວມມືລະຫວ່າງ 2 ປະເທດ. ຄາດວ່າ ທ່ານນາຍົກລັດຖະມົນຕີ ຫງວຽນຊວນຟຸກ ແລະ ທ່ານນາຍົກລັດຖະມົນຕີ Shinzo Abe ຈະແລກປ່ຽນກ່ຽວກັບບັນດາການກຳນົດທິດໃຫຍ່ ແລະ ມາດຕະການລະອຽດ ເພື່ອແນໃສ່ຊຸກຍູ້ການພົວພັນຮ່ວມມືລະຫວ່າງ 2 ປະເທດໃຫ້ພັດທະນາເຂັ້ມແຂງກ່ວາອີກ ໃນບັນດາຂົງເຂດ, ຈຸດສຸມແມ່ນ ເພີ່ມທະວີຄວາມໄວ້ເນື້ອເຊື່ອໃຈດ້ານການເມືອງ, ຊຸກຍູ້ການຮ່ວມມືກ່ຽວກັບດ້ານເສດຖະກິດ, ການຄ້າ, ການລົງທຶນ, ODA, ອຸດສາຫະກຳໜູນຊ່ວຍ, ກະສິກຳ…
(ແຫຼ່ງຄັດຈາກ VOV)